Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/zakoni/132.0.doc)., [60/01](http://www.zakon.hr/zakoni/132.1.doc)., [106/03](http://www.zakon.hr/zakoni/132.2.doc)., [129/05](http://www.zakon.hr/zakoni/132.3.doc)., [109/07](http://www.zakon.hr/zakoni/132.4.doc)., [125/08](http://www.zakon.hr/zakoni/132.5.doc)., [36/09](http://www.zakon.hr/zakoni/132.6.doc)., [150/11](http://www.zakon.hr/zakoni/132.7.doc)., 144/12., 19/13., 137/15., 123/17., 98/19. i 144/20.) i članka 37. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. - pročišćeni tekst, 2/18., 3/18.- pročišćeni tekst, 4/20., 25/20., 3/21. i 4/21.- pročišćeni tekst) Županijska skupština Koprivničko-križevačke županije na 9. sjednici održanoj 28. studenoga 2022. donijela je

ZAKLJUČAK

o darovanju nekretnina Osnovnoj školi „Grigor Vitez“ Sveti Ivan Žabno

I.

Utvrđuje se da je Koprivničko-križevačka županija investitor izgradnje sportske dvorane na zemljištu upisanom u zk.ul.br. 64, k.o. Žabno i to na kč.br. 9/1, koja se u naravi sastoji od oranice Skolnikovica u selu, površine 1332 čhv, kč.br. 9/2, koja se u naravi sastoji od oranice Skolnikovica u selu, površine 1509 čhv i kč.br. 447 koja se u naravi sastoji od oranice ograde u selu, površine 1 jutra 1217 čhv, u vlasništvu Osnovne škole „Grigor Vitez“ Sveti Ivan Žabno.

II.

Izgrađena sportska dvorana iz točke I. ovog Zaključka prenosi se u vlasništvo Osnovnoj školi „Grigor Vitez“ Sveti Ivan Žabno bez naknade.

III.

Daje se ovlaštenje županu Koprivničko-križevačke županije da potpiše ugovor o darovanju i drugu potrebnu dokumentaciju za prijenos vlasništva.

IV.

Ovaj Zaključak objavit će se u „ Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 602-02/15-01/44

URBROJ: 2137-06/03-22-8  
Koprivnica, 28. studenoga 2022.

PREDSJEDNIK

Damir Felak, dipl.ing., v.r.